A blue and white logo

Description automatically generated

**NAŠI MEDIJI** - Inicijativa civilnog društva za razvoj medijske pismenosti i aktivizma, borbu protiv polarizacije i promoviranje dijaloga

**Podrška organizacijama civilnog društva u razvoju medijske i informacijske pismenosti i medijskog aktivizma**

**Poziv za podnošenje prijedloga projekata**

Smjernice za aplikante

Rok za primanje prijava: 19. februar 2024. godine

Nacionalni koordinator: Fondacija za razvoj medija i civilnog društva „Mediacentar“



Sadržaj

[1. Uvod 3](#_Toc155354936)

[1.1. O projektu NAŠI MEDIJI 3](#_Toc155354937)

[1.2. O ovim smjernicama 3](#_Toc155354938)

[2. Pravila poziva za podnošenje prijedloga projekata 3](#_Toc155354939)

[2.1. Ciljevi poziva za podnošenje prijedloga projekata 3](#_Toc155354940)

[2.2. Očekivani rezultati 4](#_Toc155354941)

[2.3. Ko se može prijaviti? 4](#_Toc155354942)

[2.4. Vrste aktivnosti koje ispunjavaju uslove 5](#_Toc155354943)

[2.5. Dostupna sredstva i iznos grantova za projekte 5](#_Toc155354944)

[2.6. Trajanje projekta 5](#_Toc155354945)

[2.7. Prihvatljivi i neprihvatljivi troškovi 5](#_Toc155354946)

[2.8. Avansno plaćanje 6](#_Toc155354947)

[3. Kako aplicirati? 6](#_Toc155354948)

[3.1. Paket za apliciranje 6](#_Toc155354949)

[3.2 Kako popuniti obrazac za prijavu? 7](#_Toc155354950)

[3.3 Info sesije i informativna podrška 7](#_Toc155354951)

[3.4 Kada i kako poslati aplikaciju? 8](#_Toc155354952)

[4. Postupak ocjenjivanja i odabira 8](#_Toc155354953)

[5. Vidljivost i autorska prava 9](#_Toc155354954)

[6. Okvirni vremenski slijed 10](#_Toc155354955)

# 1. Uvod

## 1.1. O projektu NAŠI MEDIJI

Fondacija za razvoj medija i civilnog društva „Mediacentar“ i organizacije za razvoj medija na Zapadnom Balkanu i u Turskoj su udružili resurse da implementiraju projekat **Naši mediji**, koji podržava Evropska unija.

Primarni fokus trogodišnjeg projekta **Naši mediji** je jačanje kapaciteta organizacija civilnog društva, medijskih profesionalaca, mladih aktivista i građana kako bi unaprijedili svoje znanje o trendovima i izazovima vezanim za slobodu medija i medijski integritet, kao i za razvoj i održivost medija na Zapadnom Balkanu i u Turskoj.

Projekat u brojkama:

* 200 predstavnika OCD će biti direktno osnaženo da kreiraju efikasne prakse medijske i informacijske pismenosti (MIP) i najmanje 18 OCD u urbanim i ruralnim područjima u šest zemalja će dobiti podršku da rade na lokalnom nivou, promoviraju i zagovaraju za unapređenje MIP.
* 70 medijskih profesionalaca i predstavnika samoregulatornih tijela će biti informisano o stanju samoregulacije u svojim zemljama i regiji ZB, te raditi na unapređenju etičkih kodeksa i standarda/praksi samoregulacije.
* 15.000 mladih ljudi će učestvovati u interaktivnim kvizovima o MIP-u i učiti putem njih; najmanje 500 mladih ljudi će biti osnaženo kroz aktivnosti nacionalnih koalicija za MIP.
* 21 mlada osoba (aktivisti, omladinski radnici, edukatori, novinari, mladi političari) će unaprijediti kompetencije za medijsku pismenost i aktivizam, uključujući teme poput slobode i integriteta medija, političke ekonomije medija, medijskog okruženja i digitalne participacije.

Pozivamo vas da pratite naše aktivnosti na:

[www.media.ba](http://www.media.ba)

[www.seenpm.org](http://www.seenpm.org)

Twitter/X: [@mediacentar](https://twitter.com/mediacentar)

Facebook: [mediacentarsarajevo](https://www.facebook.com/mediacentarsarajevo)  
Instagram: [@mediacentarsarajevo](https://www.instagram.com/mediacentarsarajevo/)  
LinkedIn: [Mediacentar Sarajevo](https://www.linkedin.com/company/mediacentar-sarajevo)

1.2. O ovim smjernicama

Projektni partneri iz Albanije, Bosne i Hercegovine, s Kosova, iz Crne Gore, Sjeverne Makedonije i Srbije implementiraju **Program podgrantova** čiji je cilj promoviranje medijskog aktivizma i medijske pismenosti na Zapadnom Balkanu. U sljedećim poglavljima naći ćete relevantne informacije o tome kako osmisliti projekat i prijaviti se za grant u okviru ovog poziva u Bosni i Hercegovini.

# 2. Pravila poziva za podnošenje prijedloga projekata

## 2.1. Ciljevi poziva za podnošenje prijedloga projekata

Opći cilj: Potaknuti angažman i podržati izgradnju kapaciteta OCD u urbanim i ruralnim sredinama u medijskom aktivizmu i medijskoj pismenosti.

Posebni ciljevi:

* Angažirati OCD u regiji Zapadnog Balkana da aktivno doprinesu stvaranju praksi MIP-a u urbanim i ruralnim područjima.
* Mobilizirati OCD na Zapadnom Balkanu da učestvuju u edukaciji građana o važnoj ulozi slobodnih medija, etičkim standardima u novinarstvu te prijetnjama koje polarizacija i dezinformacije predstavljaju stabilnosti u regiji.
* Podržati OCD u pružanju znanja, platformi i alata za građane da aktivno ostvaruju svoja prava na pouzdane i odgovorne medije.
* Podržati OCD da promoviraju rodnu zastupljenost i nedovoljno zastupljene grupe i teme u medijskom izvještavanju.
* Omogućiti učešće lokalnih OCD u regionalnim mrežama koje su posvećene razmjeni znanja i iskustava te umnožavanju uspješnih praksi medijskog aktivizma.
* Omogućiti prenos znanja o razvoju, implementaciji projekata i upravljanju grantovima između OCD koje djeluju u regionalnim centrima/glavnim gradovima sa razvijenijim kapacitetima za realizaciju projekata i ruralnih OCD sa potencijalom za lokalni uticaj, ali manje razvijenim kapacitetima.

## 2.2. Očekivani rezultati

* Povećan broj rješenja za MIP razvijenih u civilnom društvu koja su dostupna građanima.
* Građani u urbanim i ruralnim sredinama bolje razumiju ulogu medija, profesionalne standarde u novinarstvu i etičke standarde koje medijsko izvještavanje treba da ispunjava da bi se smatralo pouzdanim.
* Građani razumiju prijetnju i djeluju protiv polarizacije u medijima.
* Građani zahtijevaju visokokvalitetne medijske sadržaje, sadržaje bez dezinformacija, uče i koriste dostupne mehanizme na lokalnom/nacionalnom nivou da izraze svoje potrebe i očekivanja od medija, aktivno doprinose oblikovanju profesionalnog medijskog okruženja.
* OCD razvijaju kapacitete za osmišljavanje, upravljanje i promociju projekata u oblasti medijskog aktivizma i MIP-a.
* Ruralne OCD su izgradile kapacitete kroz projekte saradnje s iskusnijim organizacijama.

## 2.3. Ko se može prijaviti?

Poziv za podnošenje prijedloga projekata je otvoren za OCD iz BiH.

Poziv je otvoren kako za organizacije samostalno, tako i za partnerstva formirana između razvijenih OCD sa sjedištem u urbanim sredinama (veći centri i glavni gradovi) i lokalnih organizacija koje djeluju u manjim zajednicama i ruralnim područjima. Prednost imaju partnerstva.

Kriteriji podobnosti za aplikante i koaplikante su sljedeći:

Aplikant

1. OCD je **pravno lice** osnovano i registrirano u BiH u skladu s lokalnim zakonima i definicijama. [[1]](#footnote-1)

2. OCD djeluje prvenstveno u oblasti **medija, slobode izražavanja ili digitalnih tehnologija, kao i obrazovanja, ljudskih prava ili rodne ravnopravnosti**, što je vidljivo iz njenih osnivačkih dokumenata.

3. OCD aktivno **djeluje najmanje godinu dana** (tj. najmanje 12 mjeseci prije datuma objavljivanja ovog poziva za podnošenje prijedloga projekata).

Koaplikant

1. OCD je **pravno lice** osnovano i registrirano u BiH u skladu s lokalnim zakonima i definicijama.

Napomena o partnerstvu na projektu:

Poziv je otvoren kako za organizacije kao individualne podnosioce prijava, tako i za partnerstva formirana između razvijenih OCD sa sjedištem u urbanim sredinama (veći centri i glavni gradovi) i lokalnih organizacija koje djeluju u manjim zajednicama i ruralnim područjima. Prednost imaju partnerstva.

Međudržavna partnerstva nisu predmet ovog poziva za podnošenje prijedloga projekata.

Jedna OCD se može prijaviti kao aplikant samo u jednom projektu, a može biti koaplikant u drugim projektima ovog poziva.

## 2.4. Vrste aktivnosti koje ispunjavaju uslove

* **Edukativne aktivnosti:** Radionice, treninzi, kampovi, *hakatoni* i sl. osmišljeni da dovedu do konkretnih akcija građana koji se bave temama iz širokog spektra MIP-a, uključujući, ali ne ograničavajući se na profesionalne medijske standarde, etičke standarde u novinarstvu, društvene mreže i moderiranje sadržaja, govor mržnje i propagandu, dezinformacije, polarizaciju, mehanizme uticaja građana na kvalitet medijskog izvještavanja i mehanizam promjena u lokalnim zajednicama.
* **Komunikacijske aktivnosti,** kao što su proizvodnja i distribucija medijskog sadržaja, podcasti, kampanje te medijsko izvještavanje o rodnoj ravnopravnosti i manjinama. Fokus medijskih sadržaja trebao bi biti na promicanju medijskog obrazovanja i znanja o ulozi profesionalnih i nezavisnih medija, standardima profesionalnog medijskog izvještavanja, važnosti etičkog medijskog izvještavanja, regulatornim i samoregulatornim mehanizmima i načinima na koje ih građani mogu koristiti da utiču na svoje medijsko okruženje itd.
* **Razvoj pristupačnih resursa za MIP** (publikacije, smjernice, rječnici, didaktički alati) na osnovu najnaprednijih praksi na regionalnom, globalnom i nivou EU.
* **Javni događaji** poput javnih debata, stručnih panel diskusija, okupljanja građana i novinara u cilju razmjene znanja i mišljenja i diskusije između relevantnih aktera o aktuelnim dešavanjima od značaja za slobodu medija, MIP-u, sigurnosti novinara, zastupljenosti žena u medijima, zastupljenosti manjina i marginalizovanih grupa, itd. na lokalnom, nacionalnom i regionalnom nivou.
* **Istraživanja manjeg obima na lokalnom nivou**, vezana uz bolje razumijevanje upotrebe medija, ključnih izvora polarizacije, razumijevanje nivoa medijske pismenosti ruralnog stanovništva, položaja muškaraca i žena u lokalnim medijima, itd. Istraživanja moraju biti opravdana, povezana s projektnim aktivnostima i ne smiju biti preovlađujući dio projekta.
* **Dobro informirane akcije javnog zagovaranja** koje podstiču građane da ostvare svoje pravo da zahtijevaju profesionalne i pouzdane medije i jednaku zastupljenost: pisma urednicima medija, OCD, donosiocima politika i odluka, predstavnicima međunarodne zajednice, mrežama organizacija civilnog društva, lokalnim OCD, medijima; organizirane posjete javnim institucijama, medijima, regulatornim i samoregulatornim tijelima usmjerene na pojedina pitanja prepoznata od strane civilnog društva i građana, ulične akcije, umjetničke izložbe, medijske kampanje, razvoj i promocija preporuka za unapređenje relevantnih politika.

**Važna napomena:** Jedna osoba po odabranom projektu će prisustvovati regionalnom edukativnom događaju u Srbiji. Aplikanti moraju planirati putne troškove u projektnom budžetu, dok će smještaj i ishranu pokriti projekat NAŠI MEDIJI. U slučaju da osoba s invaliditetom ne može putovati bez asistenta, u projektni budžet trebaju biti uključeni i dodatni putni troškovi za asistenta.

## 2.5. Dostupna sredstva i iznos grantova za projekte

Ukupan budžet ovog poziva za podnošenje prijedloga projekata je **46.500 EUR**.

Vrijednost svakog predloženog projekta mora biti između **7.000 i 15.500 EUR**.

Nije obavezno sufinansiranje iz vlastitih sredstava aplikanta (ni koaplikanata).

Tačan iznos pojedinačnog granta će se odrediti na osnovu procjene predloženog budžeta u smislu njegove ekonomičnosti i usklađenosti s predloženim aktivnostima.

## 2.6. Trajanje projekta

Trajanje projekta mora biti **između 9 i 18 mjeseci**.

## 2.7. Prihvatljivi i neprihvatljivi troškovi

Prihvatljivi troškovi

Grantom se mogu pokriti samo prihvatljivi troškovi. Prihvatljivi troškovi su troškovi koji su direktno povezani s predloženim projektnim aktivnostima. Sljedeće kategorije se smatraju prihvatljivim:

1. troškovi osoblja
2. putni troškovi i smještaj
3. usluge
4. nabavka opreme (do **10%** direktnih troškova)
5. drugi troškovi koji nisu uključeni u navedene kategorije, a neophodni su za implementaciju projekta
6. indirektni troškovi (do **7%** ukupnih direktnih troškova navedenih u kategorijama a) – e).

**Porez na dodatnu vrijednost (PDV) nije prihvatljiv trošak. Projekat je oslobođen od plaćanja PDV-a i organizacije čiji projekti budu odabrani za finansiranje će nakon potpisivanja ugovora dobiti odgovarajuću potvrdu za oslobađanje od plaćanja PDV-a.**

Neprihvatljivi troškovi

* nabavka opreme u iznosu većem od 10% direktnih troškova;
* dugovi i troškovi servisiranja duga (kamate);
* troškovi koje je korisnik prijavio i koji se finansiraju u okviru druge akcije ili programa rada koji prima grant Evropske unije (uključujući preko EDF-a) ili drugih donatora;
* gubici od kursnih razlika.

## 2.8. Avansno plaćanje

Primaoci podgranta će imati pravo na avans. Iznos će se definirati u zavisnosti od trajanja projekta i dinamike implementacije.

Opći pristup je sljedeći:

* za projekte koji traju između 9 i 12 mjeseci, na početku projekta se avansno isplaćuje 60% granta;
* za projekte koji traju između 13 i 18 mjeseci, na početku projekta se avansno isplaćuje 30% granta.

**Međuplaćanja** u iznosu od 30% granta će uslijediti nakon podnošenja i odobrenja šestomjesečnih izvještaja.

**Napominjemo da će konačna isplata u iznosu od 10% granta biti izvršena nakon podnošenja i odobrenja završnog izvještaja.**

# 3. Kako aplicirati?

## 3.1. Paket za apliciranje

Dokumentacija za ovaj poziv za podnošenje prijedloga projekata je dostupna za preuzimanje na: <https://media.ba/bs/event/nasi-mediji-poziv-za-podnosenje-prijedloga-projekata>

**Paket za apliciranje** sadržava:

1. Najavu poziva za podnošenje prijedloga projekata

2. Smjernice za aplikante

3. Obrasce za prijavu koji se moraju dostaviti:

3.a Opis projekta – Aplikacioni formular (Word)

3.b Projektni budžet (Excel)

3.c Izjava aplikanta (Word)

3.d Ovlaštenje koaplikanta (Word, ako je primjenjivo)

Obratite pažnju na kontrolnu listu u obrascu Opis projekta za ostale potrebne dokazne dokumente koje podnosilac prijave i svaki koaplikant treba dostaviti.

4. Nacrt Ugovora o podgrantu (informativno)

5. Nacrti obrazaca za izvještavanje (informativno)

## 3.2 Kako popuniti prijavne formulare?

Opće smjernice

Aplikacioni formulari već sadrže osnovne upute o tome kako popuniti tražene podatke. Gdje je primjenjivo, poštujte ograničenja u pogledu dužine teksta. U slučaju prekoračenja ograničenja, ocjenjivači će zanemariti dodatni tekst.

Obratite pažnju da pružite jasne i koncizne informacije u odgovorima na sva pitanja.

Fokusirajte se na konkretnu lokalnu situaciju, probleme i potrebe ciljnih grupa kojima se namjeravate baviti u projektu. Vodite računa da ciljevi i aktivnosti vašeg projekta doprinose očekivanim rezultatima ovog poziva (vidi tačke 2.1. i 2.2. ovih smjernica).

Provjerite jesu li različiti dijelovi aplikacije dosljedni.

**Obrazac za opis projekta/aplikacioni formular**

Navedite sve relevantne informacije u Opisu projekta jer će to biti jedini dokument koji se evaluira zajedno s projektnim budžetom.

Prilikom izrade projekta, za inspiraciju koristite izvještaj o dobrim praksama medijskog aktivizma, razvijen u projektu Naši mediji, dostupan na linku:  <https://media.ba/bs/publication/mobilizacija-za-zastitu-javnog-interesa-u-medijima-mapiranje-dobrih-praksi-medijskog>.

Imajte na umu da vaš projekat mora uključiti i **doprinijeti ostvarenju najmanje dva indikatora rezultata** navedena u odjeljku 2.2.3 obrasca Opis projekta.

**Obrazac projektnog budžeta**

Popunite Excel fajl. Vodite računa da se aktivnosti navedene u Opisu projekta na odgovarajući način odražavaju u projektnom budžetu.

Prilikom pripreme budžeta obratite pažnju na sljedeće:

* Kategorija 1 - Ljudski resursi trebaju obuhvatati projektno osoblje zaposleno od strane aplikanta/koaplikanta. Treba izračunati bruto plate, uključujući naknade za socijalno osiguranje i druge povezane troškove. Ako će projektni menadžer/koordinator aplikanta/koaplikanta biti angažovan na osnovu honorarnog ugovora, troškove treba unijeti u kategoriju 3.1 Naknade stručnjaka i honorari.
* 4. Nabavka opreme – svaka kupovina opreme mora biti opravdana i ne smije premašiti **10%** direktnih troškova projekta.
* 7. Indirektni troškovi se treba izračunati i uključiti kao jedan iznos samo u ovoj kategoriji i ne treba ih dalje raščlanjivati po potkategorijama. Ova vrsta troškova ne treba biti prikazana ni u direktnim troškovima.
* Za **PDV** pratite tačku 2.7 ovih smjernica.
* Ne zaboravite **u budžet uključiti putne troškove za učešće na regionalnom događaju** koji će projekat Naši mediji organizirati u Srbiji. Trošak bi trebao pokriti putovanje za jednu osobu koja će prisustvovati događaju izgradnje kapaciteta u sklopu vašeg projekta. Troškove smještaja i obroka snosi projekt Naši mediji. U slučaju da osoba s invaliditetom ne može putovati bez asistenta, u projektni budžet trebaju biti uključeni i dodatni putni troškovi za asistenta.

## 3.3 Info sesije i informativna podrška

Info sesije

Pozivamo vas da prisustvujete info sesiji.

**Informativni sastanak o pozivu** će biti održan na platformi Zoom, 26. januara 2024. u 14:00 sati.

**Registracije** su obavezne putem linka:<https://us02web.zoom.us/webinar/register/WN_2tZ4ZgPrQ6mEZHJ8jbHTaA>

**Informativni materijali** sa info sesije, bit će dostupni na stranici gdje je objavljen poziv, na: <https://media.ba/bs/event/nasi-mediji-poziv-za-podnosenje-prijedloga-projekata>.

U slučaju da projektni tim prepozna dodatnu potrebu za informacijama, može se organizirati još jedna info sesija. Informacije će biti objavljene na web lokaciji poziva za podnošenje prijedloga projekata.

Pitanja i odgovori

Za dodatne informacije o Pozivu za podnošenje prijedloga projekata pošaljite pitanja najkasnije do 13.02.2024. na:[ourmedia@media.ba](mailto:ourmedia@media.ba).

Odgovori na pitanja će biti objavljeni na stranici gdje je objavljen poziv, na :<https://media.ba/bs/event/nasi-mediji-poziv-za-podnosenje-prijedloga-projekata>.

## 3.4 Kada i kako poslati aplikaciju?


Potvrdite da je aplikacija potpuna i da ste popunili sve tražene obrasce i prikupili kopije dokumenata potrebnih za provjeru ispunjavanja uslova podobnosti. Koristite **kontrolnu listu** na kraju dokumenta Opis projekta. Imajte na umu da **nepotpune aplikacije mogu biti odbijene**.

Aplikacije se moraju poslati **elektronski** na sljedeću e-mail adresu: **ourmedia@media.ba**

**Rok** za predaju projekta je **19. februar 2024.** do ponoći**.**

# 4. Postupak ocjenjivanja i odabira

Postupak poziva za podnošenje prijedloga projekata je organiziran **kako je prikazano** na slici ispod:



Prvi korak u pregledu aplikacija pristiglih u roku će biti provjera administrativne usklađenosti i ispunjavanja uslova. Bit ćete obaviješteni o rezultatima ovog koraka

Komisija za ocjenjivanje će evaluirati samo aplikacije koje ispunjavaju administrativne zahtjeve. Evaluaciija aplikacija će se vršiti u u skladu s tabelom za ocjenjivanje ispod. Aplikacije koje dobiju **najmanje** **70,00/100 bodova** će se predložiti Upravnom odboru projekta Naši mediji za odabir i dodjelu granta. Bit ćete obaviješteni o rezultatima ocjenjivanja kvaliteta.

**Tabela za ocjenjivanje**

|  |  |  |
| --- | --- | --- |
| Kriteriji | Maksimalni broj bodova | Opis projekta |
| **1. RELEVANTNOST** | **30** |  |
| Koliko je prijedlog relevantan za ciljeve poziva? Jesu li očekivani ishodi i rezultati projekta u skladu s onima iz poziva za podnošenje prijedloga projekata? | 15 | 2.2 |
| Koliko je dobro opisan problem i lokalna situacija? Koliko su dobro odabrane ciljne grupe i korisnici i opisane njihove potrebe? Koliko je prijedlog relevantan za te konkretne potrebe? | 15 | 2.1 |
| **2. OPERATIVNI I UPRAVLJAČKI KAPACITETI** | **20** |  |
| Je li aplikant dokazao da ima odgovarajuće organizacione i profesionalne kapacitete za implementaciju projekta? Ima li iskustva u sličnim projektima u oblastima medija, slobode izražavanja ili digitalnih tehnologija, obrazovanja, rodne ravnopravnosti ili ljudskih prava? | 5 | 3.1  3.2  3.3 |
| Ima li aplikant dovoljno iskustva u projektnom menadžmentu? Je li menadžment predloženog projekta jasno opisan i u skladu s potrebama? Je li aplikant pokazao da ima dovoljne finansijske kapacitete za veličinu granta u pozivu za podnošenje prijedloga projekata? | 5 | 3.1  3.2  2.3  Finansijski dokument |
| Koliko je partnerstvo dobro odabrano? U kojoj mjeri je osiguran prenos znanja između partnera s više i partnera s manje iskustva?  Jesu li uloge raspoređene u skladu s kapacitetima i stručnim znanjem pojedinačnih partnera? | 10 | 3.1  3.2  2.3 |
| **3. KVALITET PLANA RADA** | **30** |  |
| Koliko je dizajn projekta koherentan? Hoće li očekivane aktivnosti dovesti do postizanja planiranih ciljeva i rezultata? Koliko su aktivnosti prikladne i izvodljive? Je li postavljeni vremenski okvir realističan? | 10 | 2.3  2.4 |
| U kojoj mjeri je izgledno da će aplikant ili partner na projektu dosegnuti ciljne grupe i korisnike u malim gradovima i ruralnim područjima? | 5 | 2.3 |
| Koliko dobro su ciljne grupe i korisnici uključeni u aktivnosti projekta? Jesu li predložene metode prikladne? | 10 | 2.3 |
| Koliko dobro su međusektorska pitanja uključena u radni plan projekta, npr. rodna ravnopravnost i jednake mogućnosti, prava manjina, podrška mladima, komunikacija s lokalnim zajednicama i građanima. | 5 | 2.3 |
| **4. BUDŽET I EKONOMIČNOST** | **10** |  |
| Odražavaju li se predložene aktivnosti na odgovarajući način u budžetu? Je li omjer između procijenjenih troškova i očekivanih rezultata i ishoda zadovoljavajući? |  | Projektni budžet |
| **5. INOVATIVNI ASPEKTI** | **5** |  |
| U kojoj mjeri je projekat inovativan? Pruža li nova rješenja, proizvode ili metode za projektno područje? Koristi li nove načine dosezanja ciljnih grupa i njihovog angažmana? Uvodi li nove pristupe medijskom aktivizmu u projektnom području? |  | 2.5 |
| **6. ODRŽIVOST** | **5** |  |
| U kojoj mjeri je pokazano da će rezultati/ishodi projekta biti održivi? Koji je potencijal za umnožavanje rezultata projekta? |  | 2.6 |
| **Ukupno** | **100** |  |

# 5. Vidljivost i autorska prava

Projektni partneri projekta NAŠI MEDIJI zadržavaju pravo objavljivanja proizvoda koji su proizašli iz ovog projekta djelomično, u cjelini ili kao referencu na svojoj web stranici ili u svojim publikacijama uz dužno poštovanje pravila o autorskim pravima. Ugovori sa dobitnicima podgranta će sadržavati posebne uslove u pogledu autorskih prava i odavanja priznanja sponzorima projekta.

# 6. Okvirni vremenski slijed

Imajte na umu da je ovaj vremenski raspored okviran. U slučaju velikog broja aplikacija možda će trebati više vremena za provođenje postupaka ocjenjivanja i odabira.

|  |  |
| --- | --- |
| Korak/Aktivnost | Datum |
| Objava Poziva za podnošenje prijedloga projekata | 10.01.2024 |
| Online info sesija za pripremu aplikacija | 26.01.2024 |
| Rok za slanje zahtjeva za dodatna pojašnjenja e-mailom | 13.02.2024 |
| Posljednji datum objavljivanja pojašnjenja u dokumentu Pitanja i odgovori | 16.02.2024 |
| Rok za primanje aplikacija | 19.02.2024 |
| Informacije o rezultatima administrativne i provjere ispunjavanja uslova | 6. 03.2024 |
| Obavještenja o odabiru i dodjeli grantova | 16.04.2024 |
| Potpisivanje ugovora | 30.04. 2024 |

1. Ogranci međunarodnih organizacija mogu aplicirati pod uslovom da rade i imaju status OCD u dotičnoj ciljnoj zemlji. [↑](#footnote-ref-1)